**ОПШТИНА ЖИТИШТЕ**

ИЗВЕШТАЈ О РАДУ ИНСПЕКЦИЈЕ ЗА

ЗАШТИТУ ЖИВОТНЕ СРЕДИНЕ ЗА 2021.

ГОДИНУ

Житиште, фебруар 2022. године

Годишњи извештај о раду Инспекције за заштиту животне средине у оквиру Одељења за привреду, урбанизам, путну привреду, комунално стамбене послове и заштиту животне средине Општинске управе Житиште, за 2021. годину, сачињен је у складу са чланом 44. Закона о инспекцијском надзору ( „Сл.гласник РС“ бр. 36/2015, 44/2018- др. закон и 95/2018).

**1.Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције):**

У току 2021. године инспектор за заштиту животне средине је поступао по Плану инспекцијског надзора и пријавама редовно и благовремено. Надзирани субјекти су обавештавани у вези примене одредаба закона и подзаконских аката из области заштите животне средине.

Превентивно деловање инспекције вршено је и приликом прве редовне контроле код привредног сујекта. Оваквим превентивним приступом у току надзора код привредног субјекта постиже се ефикаснија примена прописа.

Превентивно деловање инспекције за заштиту животне средине остварено је делом и кроз информисање јавности о инспекцијском раду објављивањем Плана инспекцијског надзора за 2021. годину и контролних листи из различитих области заштите животне средине.

Редовни инспекцијски надзори вршени су са издатим налозима за инспекцијски надзор и надзирани субјекти су о планираним инспекцијским надзорима обавештавани на прописани начин у прописаним роковима сагласно одредбама Закона о инспекцијском надзору. Сами инспекцијски надзори вршени су према контролним листама за одређене области надзора, које су објављене на сајту Општине Житиште.

**2. Обавештавање јавности, пружање стручне саветодавне подршке надзираним субјектима**

Инспектор за заштиту животне средине пружа стручну помоћ заинтересованим лицима и надзираним субјектима у смислу давања стручних објашњења, упознавања са обавезама из прописа и указивања надзираним субјектима на могуће забране, односно штетне последице њиховог незаконитог рада.

Субјекти се обраћају инспекторима у вези са сваком недоумицом у њиховом пословању, како би евентуални пропусти били исправљени и како би њихов рад био у складу са прописима.

У току 2021. године инспектор је извршио две службене саветодавне посете.

**3. Ниво усклађености пословања и поступања надзираних субјеката са законом и другим прописима, који се мери помоћу контролних листи**

У току 2021. године инспекција за заштиту животне средине поступала је у складу са својим правима, дужностима и овлашћењима у случајевима у којима је на основу утврђеног чињеничног стања налагала мере надзираним субјектима за спровођење мера заштите животне средине сагласно законским прописима из области заштите животне средине.

У току вршења редовних инспекцијских надзора ниво усклађености пословања и поступања надзираних субјеката са законом и другим прописима, који се мери помоћу контролних листи износи око 80%. Контролне листе су примењене у свим редовним инспекцијским надзорима у области процене утицаја на животну средину, управљању отпадом и заштити ваздуха.

Надзираним субјектима су се током редовних и ванредних инспекцијских надзора, пружале информације и за оне области које нису биле обухваћене налогом за инспекцијски надзор, што је у знатној мери допринело усклађености пословања и поступања надзираних субјеката.

**4. Број откривених и отклоњених или битно умањених насталих штетних последица по законом заштићена добра, права и интересе (корективно деловање)**

У складу са Годишњим планом инспекцијског надзора инспекције за заштиту животне средине за 2021. годину, редовним инспекцијским надзорима су били обухваћени они надзирани субјекти који својом делатношћу утичу на квалитет ваздуха, који генеришу неопасан отпад а чију је дозволу за градњу издао надлежни орган јединице локалне самоуправе. Вршена је контрола и надзираних субјеката који поседују сагласности надлежног органа за послове заштите животне средине на студију о процени утицаја на животну средину или решење којим су прописане минималне мере заштите животне средине, као и инспекцијски надзор код оператера који поседују дозволе за управљање отпадом издате од стране надлежног органа јединице локалне самоуправе. У току претходне године извршено је 13 редовних инспекцијских надзора.

Ванредни инспекцијски надзор вршен је по захтеву оператера за потребе издавања извештаја о испуњености услова за потребе добијања енергетске лиценце, као и по захтеву корисника IPARD подстицаја за утврђивање услова заштите животне средине. Ванредни инспекцијски надзори вршени су и на основу поднетих представки грађана. На основу поднетих захтева оператера за потребе издавања извештаја о испуњености услова заштите животне средине за потребе добијања лиценце извршен је један инсекцијски надзор. По захтеву корисника IPARD подстицаја за утврђивање услова заштите животне средине, извршена су 4 инспекцијска надзора.

На сачињене записнике о инспекцијском надзору није било примедби од стране надзираних субјеката.

**5. Број утврђених нерегистрованих субјеката и мерама спроведеним према њима**

Нерегистровани привредни субјекти нису пронађени у току извештајног периода.

**6. Мерама предузетим ради уједначавања праксе инспекцијског надзора и њиховом дејству;**

У складу са Законом о инспекцијском надзору, у циљу уједначавања рада инспектора за заштиту животне средине у надзорима су коришћене контролне листе, које се налазе на сајту Мнистарства заштите животне средине и доступне су свим оператерима за потребе самоконтроле.

**7. Остваривање плана и ваљаног планирања инспекцијског надзора, нарочито о односу редовних и ванредних инспекцијских надзора, броју редовних инспекцијских надзора, који нису извршени и разлозима за то, као и о броју допунских налога за инспекцијски надзор;**

Редовни инспекцијски надзори вршили су се према контролним листама које су објављене на сајту Мнистарства заштите животне средине. У складу са наведеним планом инспекцијског надзора, инспектор је поред редовних, обављао и ванредне инспекцијске надзоре.

Преглед извршених инспекцијских надзора:

Број редовних инспекцијских надзора у 2021. години: 13

Број ванредних инспекцијских надзора у 2021. години: 5

Број контролних инспекцијских надзора у 2021. години: 1

Број превентивних инспекцијских надзора у 2021. години: 2

Годишњим планом инспекцијског надзора за 2021 годину планирано је 23 редовних и 12 ванредних инспекцијских надзора . План није извршен из разлога лоше процене времена потребног за остале активности које је инспектор обављао у ЈЛС, као и због вируса Covid-19 заједно са комуналном инспекцијом вршена је контрола поштовања мера у складу са Уредбом о мерама за спречавање и сузбијање заразних болести Covid-19 и Штаба за ванредне ситуације Општине Житиште.

**8. Ниво кординације инспекцијског надзора са инспекцијским надзором кога врше**

**друге инспекције**

Највиши степен кординације са другим инспекцијским службама остварен је са комуналном инспекцијом. У извештајном периоду извршен je 1 превентивни надзор у заједничкој акцији са комуналном инспекцијом општинске управе Житиште.

Овакве акције дају добре резултате важна је размена информација, међусобно обавештавање и сарадња.

**9. Материјални, технички и кадровским ресурсима које је инспекција користила у вршењу инспекцијског надзора и мерама предузетим у циљу делотворности употребе ресурса инспекције и резултатима предузетих мера**

У одељењу за привреду, урбанизам, путну привреду, комунално-стамбене пиослове и заштиту животне средине, инспекцијски надзор у области заштиту животне средине обавља један инспектор. Инспектор обухвата све области које су предмет надзора. Инспектор располаже једним рачунаром, штампачем и заједничким аутомобилом. У току радног времена инспектор за заштиту животне средине поступа у склду са својим овлашћењима. Пријем странака се обавља свакодневно, а пријаве грађана се примају усменим и писменим путем, телефоном. Сачињен је и годишњи план рада за 2022.годину. Добијена је сагласност Министарства заштите животне средине, на план и исти објављен на сајту општине.

Остали послови које обавља инспектор:

- члан комисије за интервентне радове на јавним зеленим површинама (обилазак терена, сачињавање записнике)

- члан комисије за превенцију, контролу и смањење броја паса луталица, где се разматрају и дају предлози за решавање захтева грађана за накнаду штете настале услед уједа паса непознатог власника.

-због вируса Covid-19 заједно са комуналном инспекцијом вршена је контрола поштовања мера у складу са Уредбом о мерама за спречавање и сузбијање заразних болести Covid-19 и Штаба за ванредне ситуације Општине Житиште.

- све послове по налогу органа локалне самоуправе

**10. Придржавање рокова за поступање инспекције**

Инспекција за заштиту животне средине се придржава рокова за поступање по предметима у складу са Законом о инспекцијском надзору и Законом о општем управном поступку и другим прописима. Предмети по захтеву странке решавају се у року. Странке којима је наложено да отклоне недостатке су у року извршавале своје обавезе.

**11. Законитости управних аката донетих у инспекцијском надзору( број другостепених поступака, њихов исход, број покренутих управних спорова и њихов исход)**

Инспектор за заштиту животне средине, спроводећи одредбе закона из области заштите животне средине, у току инспекцијског надзора о сваком извршеном прегледу и радњама саставља записник и један примерак доставља надзираном субјекту. Надзирани субјекти нису имали примедбе ни на један записник састављен у 2021. години од стране ове инспекције. Није било жалби, другостепених поступака ни управних спорова.

**12. Поступања у решавању притужби на рад инспекције, са исходима тог поступања , уз посебно истицање броја поднетих притужби и области рада на које су се односиле**

У 2021. години није било притужби на рад инспектора за заштиту животне средине.

**13. Обуке и други облици стручног усавршавања инспектора**

- Радионица за представнике локалних самоуправа и заинтересоване стране „ Отворени подаци за одрживи развој“ – Агенција за заштиту животне средине – Законски оквир успостављања локалног регистра извора загађивања.

- Mинистарство заштите животне средине и јединице локалне самоуправе за бољу животну средину – Заштита ваздуха -

- Радионица „ еVOC Србија“ – иплементација европског законодавства у области емисија испарљивих органскох једињења – Пројекат идентификација и смањења емисија које потичу од оператера.

**14. Иницијатива за измене и допуне закона и других прописа**

Инспекција за заштиту животне средине осим вршења инспекцијских надзора у 2021. години, није иницирала измене и допуне закона и других прописа.

**15. Мере и провере преузете у циљу потпуности и ажурности података у**

**информацијоном систему.**

Током 2021. године Инспекција за заштиту животне средине редовно је ажурирала интерну база података о извршеним пословима из области своје надлежности.

Инспекција за заштиту животне средине води евиденцију предмета у референтној свесци а предмети се такође заводе и архивирају преко електронске писарнице.

**16. Стање у области извршавања поверених послова инспекцијског надзора**

Законом о инспекцијском надзору, прописана је координација послова инспекцијског назора из делокруга републичке инспекције поверених аутономној покрајини и јединици локалне самоуправе.

Имајући у виду број закона којима су поверени послови јединица локалне самоуправе ради се на образовању и јачању инспекције, Министарство заштите животне средине организује обуке инспектора.

**17. Исходи поступања правосудних органа по захтевима за покретање прекршајног поступка, пријавама за прекршајни преступ и кривичним пријавама које је поднела инспекција**

У току 2021. године није било захтева за покретање прекршајног поступка, пријава за привредни преступ, као ни кривичних пријава од стране инспекције за заштиту животне средине.

**Збирни податци о раду и радни циљеви**

Годишњим планом инспекцијског надзора за 2021. годину, планирано је 23 редовна и 12 ванредних инспекцијских надзора, реализовано 13 редовних и 5 ванредних.

Циљеви инспекцијског надзора су:

-Обављање редовних, ванредних и контролних инспекцијских надзора, у складу са законом.

-Вршење превентивног деловања и пружање стручне саветодавне подршке, на захтев надзираног субјекта. Израђује записнике, доноси решења и доставља их надзираном субјекту у законски прописаном року.

- Припрема и доставља тромесечни, шестомесечни и годишњи план рада у складу са постојећим упутствима и процедурама.

-Доставља годишњи извештај о раду и друге врсте извештаја по захтеву руководиоца одељења.

- спречавање обављања делатности нерегистрованих субјеката,

- у сагласности са канцеларијским пословањем води референтску свеску и архивира предмете.

-обавештавање јавности.

Инспектор за заштиту животне средине

Слободанка Радојчић